Aalborg Pirates kunne søndag aften kører tilbage til Aalborg med et stort smil på læberne, efter de i vandt 7-1 over Odense Bulldogs i eftermiddagens kamp på Fyn. Det startede ellers ikke godt for Aalborg Pirates. Allerede to minutter inde i første periode, kom Odense Bulldogs på måltavlen, men den gode start for Odense gav ikke pote. Piraterne svarede nemlig igen med hele tre mål i første periode. I de to sidste perioder fik piraterne pucken i nettet fire gange, imens det ikke lykkedes for Odense Bulldogs en eneste gang. Aalborg Pirates vandt dermed 7-1, og ligger nu som nummer tre i Metalligaen. På fredag skal de igen på isen. Denne gang bliver det i et lokalopgør mod Frederikshavn White Hawks på hjemmebane i Gigantium.

Opsummering:
Odense Bulldogs havde ikke en chance mod Aalborg Pirates, som vandt 7-1 i søndagens kamp.